ლა-უნიონის დეპარტამენტი
ლა-უნიონი (ესპ. La Unión) — სალვადორის ერთ-ერთი ადმინისტრაციული დეპარტამენტი, მდებარეობს ქვეყნის აღმოსავლეთ ნაწილში. დედაქალაქია ლა-უნიონი. შედგება 18 მუნიციპალიტეტისგან. დეპარტამენტის ფართობი 2 074 კმ²-ია, მოსახლეობა — 372 271 ადამიანი (2006 წ). შეიქმნა 1865 წლის 22 ივნისს. ლა-უნიონის მთავარი ტურისტული ღირსშესანიშნაობაა 1693 წელს აგებული კონჩაგუის ტაძარი, ასევე ინტიპუკისა და მეანგერის არქეოლოგიური ნანგრევები. განვითარებულია სოფლის მეურნეობა, მოყავთ ყავა, ხილი, კაკაო, შაქრის ლერწამი.